VSA en Rusland verleng Siriese skietstaking – praag.co.za — 20 jaar jonk!
Konvooie met noodvoorraad het vroeër in Aleppo aangekom nadat hulle die Turkse grens oorgesteek het, maar wag vir die versekering dat dit veilig is om verder te ry.
Die vertraging met die aflewering van die voorraad is volgens berigte ‘n teken van die hindernisse van die skietstilstand.
Volgens die VSA moet Siriese regeringstroepe eersdaags uit Aleppo padgee.
Russiese spesiale magte sal nou amptelik die plek van die Siriese weermag langs die strategiese Castillo-hoofweg in die noorde van Aleppo inneem.
Die Siriërs het ingestem om 1km noord van die Castillo-snelweg te onttrek ten einde humanitêre hulp deur te laat.
Benewens Russiese besoekpunte, sal daar twee kontrolepunte langs die Castillo-snelweg opgerig word. Daar is volgens berigte op die Russiese soldate gevuur by een van dié kontrolepunte.
Die Siriese weermag het intussen aangekondig dat twee Israeliese tuie neergeskiet is waaronder ‘n vegvliegtuig asook ‘n Israeliese hommeltuig. Israel het nie die bewerings bevestig nie.
Die Demokratiese Amerikaanse presidensiële kandidaat Hillary Clinton die week ook ingestem om met die Oekraïnse president Petro Poroshenko asook die Egiptiese president Abdel Fattah al-Sisi te ontmoet, het haar veldtogbestuur Woensdag gesê.
Albei lande is sleutellande in die konflik in die Midde-Ooste. Hillary se teenstanders sê dat indien sy verkies word, sal die heersende vyandelikhede aansienlik uitbrei.
Dié ontmoetings wat by die Algemene Vergadering van die Verenigde Nasies sal plaasvind, het kommer laat toeneem oor Clinton se oorlogskoors.
Skrywer praagGepubliseer op 15 September 2016 Kategorieë Internasionale nuus, NuusSleutelwoord Aleppo, Hillary Clinton, Sirië, skietstaking
Vorige Vorige artikel: ISIS se topbevelvoerder in Amerikaanse lugaanval dood
Volgende Volgende artikel: Hillary is nie eerste vroulike Amerikaanse presidentskandidaat nie